جمهور باشقانی رجب طیب اردوغان قدس-ون مسلمان‌لارین "قیرمیزی خطی" اولدوغونو سؤیله‌دی.
جمهور باشقانی و عدالت و اینکیشاف پارتیسی‌نین صدری رجب طیب اردوغان پارتیسی‌نین تورکیه بؤیوک میللت مجلیسینده کی قروپ توپلانتی‌سیندا چیخیش ائتدی.
امریکا پرزیدنتی دونالد ترامپ-ین قدس-و ایسرائیل-ین پایتاختی اولا‌راق تانییاجاغینا دایر خبرلرین اونو کدرلندیردیگینی دئین اردوغان بیلدیردی کی، جناب ترامپ قدس مسلمان‌لارین قیرمیزی خطی‌دیر. بو بیزیم ایسرائیل ایله دیپلوماتیک علاقه‌لریمیزی کسمه‌یه آپاریب چیخارا بیلر. امریکایا بوردان بیر داها خبردارلیق ائدیریک. بئله بیر آددیم آتا بیلمزسینیز. امریکا هر پروبلئمی حل ائتدی، بومو قالدی. داعش ایله موباریزنی بیتیردی، ایندی نؤوبه‌ده بو مسئله می دایانیر؟
ایسلام امکداش‌لیغی تشکیلاتی‌نین دؤنم صدری اولا‌راق بو مسئله‌نی سونونادک تعقیب ائده‌جک‌لرینی وورغولایان اردوغان دئدی کی، اگر بئله بیر آدیم آتیلسا، درحال 5-10 گونده ایسلام امکداش‌لیغی تشکیلاتی‌نین لیدرلری‌نین ذیروه ییغینجاغینی ایستانبولدا تشکیل ائدجییک.
